
Referat

privind modificarea Hotărârii Consiliului Local nr. 173/07.04.2015 privind aprobarea participării şi contribuţiei proprii a Municipiului Timişoara în cadrul proiectului „Kuncz – cartier în criză” finanţat în cadrul Programului „ Anul participării şi responsabilizării cetăţenilor II” gestionat de către Agenţia Naţională pentru Romi
În vederea soluţionării problemelor de tip locativ din cartierul Kuncz, Direcţia Dezvoltare din cadrul Primăriei Municipiului Timişoara a iniţiat proiectul „Kuncz, cartier în criză” în parteneriat cu Centrul de Resurse pentru Regenerare Urbană-CRRU, Direcţia de Evidenţă a Persoanelor Timişoara şi Direcţia de Asistenţă Socială Comunitară Timişoara în cadrul programului „Anul participării şi responsabilizării cetăţenilor II”, scopul acestuia fiind creşterea participării actorilor sociali la implementarea politicilor adoptate de Guvernul României care se adresează romilor şi comunităţilor în care aceştia trăiesc, de a sprijini accesul la drepturile sociale şi participarea acestora la viaţa economică, socială, culturală şi politică.
În acest sens, Direcţia Dezvoltare a elaborat şi, la 31.03.2015, a depus cererea de finanţare pentru proiectul “Kuncz – cartier în criză”, în parteneriat cu Asociaţia Centrul de Resurse pentru Regenerare Urbană, cu cofinanţare din fonduri publice, alocate de la bugetul de stat prin Agenţia Naţională pentru Romi. 
Participarea şi contribuţia proprie a Municipiului Timişoara pentru realizarea proiectului “Kuncz – cartier în criză” au fost aprobate de către Consiliul Local al Municipiului Timişoara prin HCL nr. 173/07.04.2015.

În aprilie 2015, apelul de proiecte a fost suspendat ca urmare a dispoziţiilor Curţii de Conturi a României, iar, ulterior, la 29.04.2015, Agenţia Naţională pentru Romi a lansat un nou apel de proiecte pentru programul „ Anul participãrii şi responsabilizării cetăţenilor II”, modificând tipul solicitanţilor eligibili prin noul cadru metodologic privind programul anual al Agenţiei Naţionale pentru Romi pentru acordarea de finanţări nerambursabile din fonduri publice, alocate de la bugetul de stat.
Drept urmare, Direcţia Dezvoltare, în colaborare cu Asociaţia “Centrul de Resurse pentru Regenerare Urbană Timişoara”, a readaptat proiectul în conformitate cu noua metodologie şi, la 21.05.2015, s-a depus o nouă cerere de finanţare, iar în urma sesiunii de evaluare 2015, la 04.06.2015, proiectul a fost declarat admis, întrunind un număr de 96 de puncte.
Întrucât, conform noii metodologii, Municipiul Timişoara nu mai are calitatea de solicitant, ci doar de partener fără contribuţie financiară,  pentru a se putea implementa proiectul „Kuncz – cartier în criză”,  se impune modificarea HCL nr. 173/2015 privind  aprobarea participării şi contribuţiei proprii a Municipiului Timişoara în cadrul proiectului „Kuncz – cartier în criză” finanţat în cadrul Programului „Anul participării şi responsabilizării cetăţenilor II” gestionat de către Agenţia Naţională pentru Romi în sensul noului cadru metodologic privind programul anual al Agenţiei Naţionale pentru Romi pentru acordarea de finanţări nerambursabile din fonduri publice, alocate de la bugetul de stat.

Având în vedere cele expuse mai sus, 
PROPUNEM:

· Aprobarea modificării art. 1 din Hotărârea Consiliului Local Timişoara nr. 173/07.04.2015 şi va avea următorul conţinut:
“Art. 1. Se aprobă participarea Municipiului Timişoara, în calitate de partener fără contribuţie financiară, în cadrul proiectului „Kuncz – cartier în criză” finanţat în cadrul Programului „ Anul participării şi responsabilizării cetăţenilor II” gestionat de către Agenţia Naţională pentru Romi.” 

· Aprobarea revocării art. 3 din Hotărârea Consiliului Local  Timişoara nr. 173/2015;
· Restul articolelor din Hotărârea Consiliului Local  Timişoara nr. 173/2015 rămân neschimbate şi se vor renumerota corespunzător.

